يا حَرام ياحرام
دَمروا دار السلام!
حسين الساعدي
بيها بس الحوم يفتر هاجرت كل الحَمام
والعراق الجان كلبه منترس شوك وغرام
هسه بالدم صبغ دربه من ضحايا الانتقام
بعد ما ضلت محبه والغدر صار ازدحام!
العيد جان ايلم شملنه بالمحبه اوبلوئام!
هسه يا عيد اليمرنه ايزيدنه فرقه وخصام!
وجان واحدنه يشور حوبته حوبة إمام
وِاِليخون الملح يعثر جانت النيه تمام!!!
هسه مختلفه النوايا والملح بس بالكلام!
هسه خيرنه ايتعثر! والبطن شبعت حرام!
ما نقدر نعمة الله نمشي وندوس الطعام!
من ادينه اشصار بينه وبعد شيفيد الملام!
ضاعت الرحمه علينه اوبينه بس الاتهام!
والايتام العدنه ضاعوا مالكوا منه اهتمام
ياعراق اشبيهه ناسك! طاحت إبحر الظَلام!
ليش يا دار السلامه مابقى ابدارك سلام!!
الشاعر حسين الساعدي
راق لي